text: Små børn kan være usynlige for lastbilchauffører
  11 april 2014 kl. 12.21
  Lige nu kører en kampagne, der skal forbedre sikkerheden for små børn. De er nemlig ofte usynlige, når man sidder i en stor lastbil.
  Brancheorganisationen for dansk vejgodstransport kører i øjeblikket rundt i landet med en lastbilkaravane og gør holdt ved forskellige skoler.
  Kampagnen skal gøre trafiksikkerheden bedre.
  Lastbilen har netop været på Blåbjerggårdskolen i Esbjerg.
  Her kunne børn fra 0.-2. klasse se, hvor svært det er at se noget fra førerhuset.
  - Lastbilkaravanen er for vores mindste trafikanter, der gennem sang og leg får sikkerhed og lastbilernes arbejde sat på skoleskemaet. Resultatet skulle meget gerne være lidt mere tryghed og lidt mere forståelse, siger Malene Vitus, projektleder på Lastbilkaravanen og kommunikationskonsulent i ITD.
  Lastbilkaravanen
  